ⴰⵏⵜⵉⵙⵜⵉⵏⵉⵙ

ⴰⵏⵜⵉⵙⵜⵉⵏⵉⵙ (ⵙ ⵜⴳⵔⵉⴽⵉⵜ: Ἀντισθένης) ⵉⴳⴰ ⵢⴰⵏ ⵓⴼⵍⵙⴰⴼ ⴰⵡⴳⵔⵉⴽ ⴷ ⵓⵏⵍⵎⴰⴷ ⵏ ⵙⵓⵇⵕⴰⵟ.Magill، Frank N. (2003). The Ancient World: Dictionary of World Biography. Routledge. ⵜ. 89. ISBN:978-1-135-45740-2.Judge، Harry George؛ Blake، Robert (1988). World history. Oxford University Press. ⵜ. 104. ISBN:978-0-19-869135-8. ⵉⵍⵓⵍ ⴳ ⵡⴰⵜⵜⴰⵢⵏ ⵏ 445 ⴷⴰⵜ ⵏ ⵜⵍⴰⵍⵉⵜ, ⵉⵎⵎⵜ ⴳ 365 ⴷⴰⵜ ⵏ ⵜⵍⴰⵍⵉⵜ. ⵉⵍⵎⴷ ⵜⴰⵙⵏⵓⴽⵢⵙⵜ ⴳ ⵓⴼⵓⵙ ⵏ ⴳⵓⵔⴳⵢⴰⵙ ⴷⴰⵜ ⴰⴷ ⵢⴰⵖⵓⵍ ⴷ ⴰⵏⵍⵎⴰⴷ ⵏ ⵙⵓⵇⵕⴰⵟ. ⵉⴹⴼⵕ ⴷ ⵉⵙⴱⵓⵖⵍⴰ ⵜⴰⵙⴳⴰ ⵜⴰⵔⴼⵙⴰⵏⵜ ⵏ ⵜⴼⵍⵙⴰⴼⵜ ⵏ ⵙⵓⵇⵕⴰⵟ. ⵢⵓⵙⵉ ⵜⴰⵡⵏⴳⵉⵎⵜ ⵎⴰⵙ ⴷ ⵜⵓⵥⵓⵍⵜ ⴰⵢⴷ ⵉⵇⵇⴰⵏ ⴰⴷ ⵜⵏⴱⴹ ⵖⴼ ⵜⵓⴷⵔⵜ ⵏ ⵓⴼⴳⴰⵏ. ⴹⴰⵕⵜ ⵏ ⵓⵢⴰ, ⵥⵕⴰⵏ ⵜ ⵉⵎⴰⵔⴰⵜⵏ ⴰⵎ ⵓⵎⵙⵙⵔⵙⵍ ⵏ ⵜⴼⵍⵙⴰⴼⵜ ⵜⴰⵥⵕⴰⵢⴷⵉⵜ. 

ⵙ ⵜⵖⴰⵔⴰ ⵏⵏⵙ ⴰⵎ ⵓⵏⵍⵎⴰⴷ ⵏ ⵙⵓⵇⵕⴰⵟ, ⵢⵓⴳⵎ ⴷ ⵙⴳⵉⵙ ⵜⴰⵡⵏⴳⵉⵎⵜ ⵏ ⵎⴰⵙ ⴷ ⵜⵓⵥⵓⵍⵜ, ⵓⵔ ⴷ ⴰⵎⵔⵔⴻⵔ, ⴰⵢⴷ ⵉⴳⴰⵏ ⵜⴰⵙⴱⴷⴷⵜ ⵜⴰⵏⴳⴳⴰⵔⵓⵜ ⵏ ⵜⵉⵍⵍⵉⵜ ⵜⴰⵏⴼⴳⴰⵏⵜ. ⵓⵔ ⴷⴰ ⵉⵜⵜⴰⵏⵏⴰⵢ ⴰⵎⵔⵔⴻⵔ ⴰⵎ ⴽⵔⴰ ⵏ ⵜⵖⴰⵡⵙⴰ ⵓⵔ ⵉⵍⵉⵏ ⴰⵜⵉⴳ ⵡⴰⵀⴰ, ⵎⴰⵛⴰ ⴰⵎ ⵓⴱⴽⴽⴰⴹ.ⴷⴰ ⵉⵜⵜⵉⵏⵉ ⴰⵏⵜⵉⵙⵜⵉⵏⵉⵙ: « ⵢⵓⴼ ⴷⴰⵔⵉ ⵓⵏⵓⴼⵍ ⴰⵎⵔⵔⴻⵔ!». ⵎⴰⵛⴰ ⵉⵍⵍⴰ ⵎⴰⴷ ⵉⵜⵜⵉⵏⵉⵏ  ⵎⴰⵙ ⴷ ⴰⵏⵜⵉⵙⵜⵉⵏⵉⵙ ⵓⵔ ⵉⴳⴷⵉⵍ ⵉⵎⵔⵔⴻⵔⵏ ⴰⴽⴽⵯ, ⵎⴰⵛⴰ ⵜⵉⴷ ⴳⵉⵙ ⵉⴳⴰⵏ ⵜⵉⴼⵔⴰⵢⴰⵏⵉⵏ ⴽⴰ, ⴷ ⴰⵔ ⵉⵙⵙⴰⵜⵜⵓⵢ ⴰⵜⵉⴳ ⵏ ⵉⵎⵔⵔⴻⵔⵏ ⵏ ⵜⵏⴼⴼⵓⵜ ⴷ ⵓⵎⵔⵔⴻⵔ ⵏⵏⴰ ⴷ ⵉⵜⵜⴽⴽⴰⵏ ⵜⴰⵎⵓⵏⵜ ⵉⵥⵉⵍⵏ. 

 ⵜⵉⴼⵔⴽⵉⵡⵉⵏ 
ⵉⵜⵜⵡⴰⵙⵙⵏ ⴰⵏⵜⵉⵙⵜⵉⵏⵉⵙ ⵙ ⵜⴼⵙⵙⵉ ⵏⵏⵙ ⴷ ⵜⵏⴼⴼⵓⵜ ⵏⵏⵙ ⵜⴰⵎⵟⵏⴰⵥⵜ, ⴷ ⵓⵙⵓⵔⴰⵔ ⵏⵏⵙ ⵙ ⵜⴳⵓⵔⵉⵡⵉⵏ. ⴷⴰ ⵜⵜⵉⵏⵉⵏ ⵎⴰⵙ ⴰⵙ ⵙⵍⵍⴰⵏ ⴰⵔ ⵉⵜⵜⵉⵏⵉⵏ : «ⵢⵓⴼ ⴷⴰⵔ ⴰⴷ ⵜⵜⵓⵍⵡⴰⵃⵖ ⴳⵔ ⵉⴳⴰⵢⵡⴰⵔⵏ ⵖⴼ ⴰⴷ ⵏⵏ ⵉⵍⵉⵖ ⴳⵔ ⵡⵉⵍⵍⵉ ⵉⵢⵉ ⵜⵜⵍⵖⵏⵉⵏ. ⴰⵛⴽⵓ ⵉⴳⴰⵢⵡⴰⵔⵏ ⴷⴰ ⵛⵜⵜⴰⵏ ⴰⴽⵙⵓⵎ ⵏ ⵉⵎⵜⵜⴰⵏⵏ, ⵎⴰⵛⴰ ⵡⵉⵏⵏ ⵢⴰⴹⵏ ⴷⴰ ⵛⵜⵜⴰⵏ ⴰⴽⵙⵓⵎ ⵏ ⵡⵉⴷ ⴷⴷⵔⵏⵉⵏ!».

 ⵥⵕ ⵓⴳⴳⴰⵔ 

 ⵙⵓⵇⵕⴰⵟ
 ⵜⴰⵥⵕⴰⵢⴷⵉⵜ

 ⵉⵙⴰⵖⵓⵍⵏ